ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สธ. ๗๕/๒๕๖๓เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าและการจัดการลงทุนสำหรับผู้จัดการเงินทุนสินทรัพย์ดิจิทัล[๑] อาศัยอำนาจตามความในข้อ๓ (๑) ประกอบกับข้อ ๙ (๒) (๔) (๕) (๗) และ (๘) แห่งประกาศคณะกรรมการกำกับหลักทรัพย์และตลาดหลักทรัพย์ที่ กธ. ๑๙/๒๕๖๑ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัลลงวันที่ ๓ กรกฎาคม พ.ศ. ๒๕๖๑ และข้อ ๗/๔ และส่วนที่ ๓ การเป็นผู้จัดการเงินทุนคริปโทเคอร์เรนซีและการเป็นผู้จัดการเงินทุนโทเคนดิจิทัลของหมวด ๘ ข้อกำหนดตามลักษณะเฉพาะของการให้บริการแห่งประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๑๙/๒๕๖๑ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ ๓ กรกฎาคม พ.ศ.๒๕๖๑ ซึ่งแก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ.๒๙/๒๕๖๓ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่๗) ลงวันที่ ๒ ธันวาคม พ.ศ. ๒๕๖๓ สำนักงาน ก.ล.ต. ออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๔ เป็นต้นไปข้อ๒ ในประกาศนี้ผู้จัดการเงินทุนสินทรัพย์ดิจิทัลหมายความว่า ผู้จัดการเงินทุนสินทรัพย์ดิจิทัลประเภทการเป็นผู้จัดการเงินทุนคริปโทเคอร์เรนซีหรือการเป็นผู้จัดการเงินทุนโทเคนดิจิทัลประกาศที่กธ. ๑๙/๒๕๖๑ หมายความว่า ประกาศคณะกรรมการกำกับหลักทรัพย์และตลาดหลักทรัพย์ ที่ กธ.๑๙/๒๕๖๑ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่๓ กรกฎาคม พ.ศ. ๒๕๖๑ และที่แก้ไขเพิ่มเติมข้อ๓ ข้อกำหนดในรายละเอียดแห่งประกาศนี้กำหนดขึ้นเพื่อให้ผู้จัดการเงินทุนสินทรัพย์ดิจิทัลปฏิบัติตามประกาศ ที่ กธ. ๑๙/๒๕๖๑ในส่วนที่เกี่ยวข้องกับการติดต่อและให้บริการลูกค้า และการจัดการลงทุน ในเรื่องดังต่อไปนี้ให้เป็นไปในแนวทางเดียวกัน(๑)การบริหารความต่อเนื่องของการประกอบธุรกิจ ให้เป็นไปตามหมวด ๑(๒) การบริหารและการจัดการความเสี่ยงอันเกิดจากการลงทุน ให้เป็นไปตามหมวด๒(๓)สัญญารับจัดการเงินทุนสินทรัพย์ดิจิทัล ให้เป็นไปตามหมวด ๓(๔)การจัดการลงทุน ให้เป็นไปตามหมวด ๔(๕)การแจ้งข้อมูลเกี่ยวกับการลงทุนต่อลูกค้า ให้เป็นไปตามหมวด ๕(๖)การรายงานสถานะการลงทุน ให้เป็นไปตามหมวด ๖ หมวด ๑การบริหารความต่อเนื่องของการประกอบธุรกิจ ข้อ๔ เพื่อให้การบริหารความต่อเนื่องของการประกอบธุรกิจเป็นไปอย่างเหมาะสมและสามารถประกอบธุรกิจได้อย่างมีประสิทธิภาพตามข้อ ๙ (๒)แห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลจัดให้มีระบบงานเกี่ยวกับการบริหารความต่อเนื่องของการประกอบธุรกิจตามหลักเกณฑ์ในเรื่องดังกล่าวที่กำหนดในประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับข้อกำหนดในการจัดให้มีระบบการบริหารความเสี่ยงเพื่อการดำเนินธุรกิจอย่างต่อเนื่องของผู้ประกอบธุรกิจโดยอนุโลมในกรณีที่ผู้จัดการเงินทุนสินทรัพย์ดิจิทัลเป็นสถาบันการเงินที่มีหน่วยงานกำกับดูแลธุรกิจหลักโดยตรงอยู่แล้วและหน่วยงานกำกับดูแลดังกล่าวได้ออกข้อกำหนดหรือแนวทางปฏิบัติที่เกี่ยวข้องกับการบริหารความเสี่ยงเพื่อการดำเนินธุรกิจอย่างต่อเนื่องไว้แล้วให้ผู้จัดการเงินทุนสินทรัพย์ดิจิทัลดำเนินการให้เป็นไปตามข้อกำหนดหรือแนวทางปฏิบัติดังกล่าวโดยไม่ต้องปฏิบัติตามข้อกำหนดในวรรคหนึ่งหมวด ๒การบริหารและการจัดการความเสี่ยงอันเกิดจากการลงทุน ข้อ๕ เพื่อให้การบริหารและการจัดการความเสี่ยงอันเกิดจากการลงทุนเป็นไปอย่างเหมาะสมและสามารถประกอบธุรกิจได้อย่างมีประสิทธิภาพตามข้อ๙ (๔) แห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลดำเนินการในเรื่องต่างๆ ดังต่อไปนี้(๑)การบริหารและจัดการความเสี่ยงในเรื่อง ดังนี้(ก)การระบุความเสี่ยง (riskidentification)(ข)การประเมินความเสี่ยง (riskevaluation) ซึ่งต้องครอบคลุมถึงโอกาสหรือความถี่ที่จะเกิดความเสี่ยงรวมทั้งผลกระทบที่อาจเกิดขึ้น(ค)การกำหนดเครื่องมือและมาตรการในการบริหารและจัดการกับความเสี่ยง เพื่อป้องกันหรือลดความเสี่ยงให้อยู่ในระดับที่ยอมรับได้(ง)การติดตามและประเมินประสิทธิภาพในการบริหารและควบคุมความเสี่ยง(๒)การป้องกันความเสี่ยงอันเกิดจากการดำเนินการตาม (๑)(๓)การกำหนดกิจกรรมการควบคุมความเสี่ยงหรือข้อผิดพลาดที่อาจจะเกิดขึ้น และวิธีการแก้ไขข้อผิดพลาดที่เกิดขึ้น(๔)การสำรองข้อมูล (backup)สำหรับระบบงานต่าง ๆ ตามที่กำหนดในประกาศที่ กธ. ๑๙/๒๕๖๑(๕)การบริหารความเสี่ยงเกี่ยวกับการลงทุนเพื่อเป็นทรัพย์สินของผู้จัดการเงินทุนสินทรัพย์ดิจิทัลหมวด ๓สัญญารับจัดการเงินทุนสินทรัพย์ดิจิทัล ข้อ๖ เพื่อให้สัญญารับจัดการเงินทุนสินทรัพย์ดิจิทัลของผู้จัดการเงินทุนสินทรัพย์ดิจิทัลเป็นไปอย่างมีมาตรฐานและเป็นประโยชน์สูงสุดแก่ลูกค้าตามข้อ ๗/๔ ข้อ ๙ (๕) และข้อ ๔๕ แห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลเปิดเผยข้อมูลในสัญญาอย่างน้อยในเรื่องดังต่อไปนี้ให้ลูกค้ารับทราบเป็นลายลักษณ์อักษรหรือผ่านทางสื่ออิเล็กทรอนิกส์ด้วย(๑)สิทธิ หน้าที่ และความรับผิดชอบของผู้จัดการเงินทุนสินทรัพย์ดิจิทัล(๒)นโยบายหรือขอบเขตการลงทุนหรือข้อห้ามการลงทุนที่ชัดเจน(๓)ผลของการทำธุรกรรมที่มีความขัดแย้งทางผลประโยชน์(๔)สิทธิของลูกค้าที่เกี่ยวข้องกับการจัดการเงินทุน รวมถึงรายงานการลงทุน(๕)ข้อมูลและคำเตือนต่าง ๆ ที่เกี่ยวข้องกับการลงทุนในสินทรัพย์ดิจิทัล ที่เพียงพอและเหมาะสมเพื่อให้ลูกค้ารับทราบและเข้าใจเกี่ยวกับการลงทุน(๖)สิทธิของลูกค้าในการบอกเลิกสัญญาภายใน ๕ วันนับแต่วันที่ลงนาม โดยไม่ต้องแจ้งให้ผู้จัดการเงินทุนสินทรัพย์ดิจิทัลทราบล่วงหน้าและไม่ต้องชดใช้ค่าเสียหายใด ๆ แก่ผู้จัดการเงินทุนสินทรัพย์ดิจิทัลเนื่องจากการเลิกสัญญาดังกล่าว(๗) สิทธิของลูกค้าในการบอกเลิกสัญญาในกรณีที่ผู้จัดการเงินทุนสินทรัพย์ดิจิทัลไม่สามารถดำรงเงินกองทุนได้โดยผู้จัดการเงินทุนสินทรัพย์ดิจิทัลจะไม่เรียกร้องค่าเสียหายใด ๆ จากลูกค้าอันเนื่องจากการเลิกสัญญาดังกล่าวทั้งนี้สัญญารับจัดการเงินทุนสินทรัพย์ดิจิทัลตามวรรคหนึ่งต้องไม่มีข้อความที่ผู้จัดการเงินทุนสินทรัพย์ดิจิทัลสามารถปฏิเสธความรับผิดทางแพ่งอันเนื่องจากการจงใจหรือประมาทเลินเล่อไม่กระทำตามหน้าที่ที่กำหนดไว้ในสัญญา และต้องไม่มีข้อตกลงในลักษณะที่อาจก่อให้เกิดความขัดแย้งทางผลประโยชน์ระหว่างลูกค้ากับผู้จัดการเงินทุนสินทรัพย์ดิจิทัลและบุคคลที่เกี่ยวข้องเว้นแต่ได้รับความยินยอมจากลูกค้าหมวด ๔การจัดการลงทุน ข้อ๗ เพื่อให้การจัดการลงทุนเป็นไปด้วยความรอบคอบและระมัดระวังสอดคล้องกับนโยบายการลงทุนที่เหมาะสมกับลูกค้าตามหลักเกณฑ์ที่เกี่ยวกับการลงทุนตามส่วนที่๓ การเป็นผู้จัดการเงินทุนคริปโทเคอร์เรนซีและการเป็นผู้จัดการเงินทุนโทเคนดิจิทัลของหมวด ๘ ข้อกำหนดตามลักษณะเฉพาะของการให้บริการแห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลดำเนินการอย่างน้อยในเรื่องดังต่อไปนี้(๑)ให้กำหนดขั้นตอนและวิธีดำเนินการในการจัดการลงทุน โดยมีรายละเอียดตามข้อ ๘(๒)จัดให้มีการปฏิบัติงานด้านการสนับสนุนการจัดการลงทุน โดยมีรายละเอียดตามข้อ ๙ข้อ ๘ ขั้นตอนและวิธีดำเนินการในการจัดการลงทุนอย่างน้อยต้องครอบคลุมในเรื่อง ดังต่อไปนี้(๑)การกำหนดกลยุทธ์และนโยบายการลงทุน(๒)การพิจารณาตัดสินใจในการจัดการลงทุน(๓)การส่งคำสั่งซื้อขาย(๔)การควบคุมดูแลการจัดการลงทุน(๕)การปฏิบัติงานด้านการสนับสนุนการจัดการลงทุนข้อ ๙ ในการปฏิบัติงานด้านการสนับสนุนการจัดการลงทุนอย่างน้อยต้องครอบคลุมการดำเนินการ ดังต่อไปนี้(๑)การจัดให้มีบุคลากรหรือส่วนงานที่รับผิดชอบงานสนับสนุนการเข้าทำสัญญาและจัดการลงทุนอย่างชัดเจน(๒)การจัดให้มีการกำหนดขั้นตอนและวิธีการทำงานอย่างชัดเจน เพื่อให้ผู้จัดการเงินทุนสินทรัพย์ดิจิทัลสามารถปฏิบัติตามกฎหมายว่าด้วยการประกอบธุรกิจสินทรัพย์ดิจิทัลและหลักเกณฑ์ที่ออกโดยอาศัยอำนาจตามกฎหมายดังกล่าว รวมถึงข้อตกลงที่ทำไว้กับลูกค้าหมวด ๕การแจ้งข้อมูลเกี่ยวกับการลงทุนต่อลูกค้า ข้อ๑๐ เพื่อให้การแจ้งข้อมูลเกี่ยวกับการลงทุนต่อลูกค้าเป็นไปอย่างถูกต้องและครบถ้วนตามข้อ๙ (๗) และ (๘) แห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลดำเนินการจัดให้มีการเปิดเผยข้อมูลเกี่ยวกับการจัดการเงินทุนให้ลูกค้าทราบในระยะเวลาที่เหมาะสมอย่างน้อยในเรื่องดังต่อไปนี้(๑)การวัดผลการดำเนินงานของการลงทุน(๒)ผู้ที่รับฝากทรัพย์สิน รวมทั้งหน้าที่และความรับผิดของผู้ที่รับฝากทรัพย์สิน(๓)การลงทุนและผลการดำเนินงานของการลงทุน(๔)ข้อมูลเกี่ยวกับการลงทุนที่ได้มีการเปลี่ยนแปลงในส่วนที่เป็นสาระสำคัญ(๕)ข้อมูลเกี่ยวกับการลงทุนที่อาจก่อให้เกิดความขัดแย้งทางผลประโยชน์ หรือการก่อภาระผูกพันใดๆ แก่ทรัพย์สินของลูกค้า(๖)ข้อมูลเกี่ยวกับการลงทุนอื่นใดเพื่อคุ้มครองประโยชน์ของลูกค้าหมวด ๖การรายงานสถานะลงทุน ข้อ๑๑ เพื่อให้การจัดทำและส่งรายงานสถานะการลงทุนสำหรับการติดตามการจัดการลงทุนของผู้จัดการเงินทุนสินทรัพย์ดิจิทัลเป็นไปอย่างถูกต้องภายในระยะเวลาที่เหมาะสมตามข้อ ๔๘ แห่งประกาศที่ กธ. ๑๙/๒๕๖๑ ให้ผู้จัดการเงินทุนสินทรัพย์ดิจิทัลจัดทำและรายงานสถานะการลงทุนของลูกค้าต่อสำนักงานก.ล.ต. ตามรูปแบบและวิธีการที่กำหนดไว้บนเว็บไซต์ของสำนักงาน ก.ล.ต.ประกาศ ณวันที่ ๔ ธันวาคม พ.ศ. ๒๕๖๓รื่นวดีสุวรรณมงคลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ธนบดี/จัดทำ๒๙มกราคม ๒๕๖๔สุภาทิพย์/ตรวจ๔กุมภาพันธ์ ๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๓ ง/หน้า ๒๖/๒๘ ธันวาคม ๒๕๖๓